《咏落叶》
明代·归昌世

除却离忧百事慵，重来苔径旧时踪。
江清秋响风催棹，鸟去庭空月照筇。
回首独愁千万树，隔林细数两三峰。
茫茫憔悴初冬色，飒沓时闻五夜钟。

作者简介：（1573—1644）明苏州府昆山人，寄居常熟，字文休，号假庵。归有光孙。诸生。承其家学，十岁便能诗歌，与李流芳、王志坚合称三才子。善画墨竹，能草书，尤精篆刻。崇祯间征为待诏，不应。有《假庵诗草》。